62014TO0488(02)_INF
Vispārējās tiesas (astotā palāta) 2023. gada 6. decembra rīkojums –
Mdr Inversiones et Espacio Activos Financieros/Komisija
(apvienotās lietas T‑488/14 un T‑489/14) (
1
)
Atcelšanas prasība – Valsts atbalsts – Spānijas iestāžu piešķirts atbalsts atsevišķiem saimniecisko interešu konsorcijiem (SIK) un ieguldītājiem tajos – Atsevišķiem finanšu līzinga līgumiem, kas paredzēti kuģu iegādei (Spānijas finanšu līzinga sistēma), piemērojamais nodokļu režīms – Lēmums, ar kuru atbalsts atzīts par daļēji nesaderīgu ar iekšējo tirgu un uzdots to daļēji atgūt – Strīda priekšmeta zudums – Daļēja tiesvedības izbeigšana pirms sprieduma taisīšanas – Prasība, kas daļēji ir acīmredzami juridiski nepamatota
1.
Atcelšanas prasība – Prasība, kas celta pret lēmumu – Interese celt prasību – Apstrīdētā akta daļēja atcelšana citas pret šo aktu celtas prasības ietvaros – Prasība atcelt gan apstrīdētā akta atceltās daļas, gan neatceltās daļas – Prasība, kurā ir saglabāts tās priekšmets tikai attiecībā uz neatceltajām daļām
(LESD 263. un 277. pants; Vispārējās tiesas Reglamenta 131. pants)
(skat. 22. – 48. punktu)
2.
Valsts atbalsts – Jēdziens – Pasākuma selektīvums – Nodokļu pasākumi par labu konkrētām ekonomisko interešu grupām un to ieguldītājiem – Atsevišķiem finanšu līzinga līgumiem, kas paredzēti kuģu iegādei, piemērojamais nodokļu režīms – Shēmas vispārējā selektivitāte, kas ir izsecināta no sekām, kādas priekšlaicīgas norakstīšanas atļaujai ir attiecībā uz citu noteikto pasākumu izmantošanu – Pieļaujamība
(LESD 107. panta 1. punkts)
(skat. 54. – 59. punktu)
3.
Iestāžu akti – Pamatojums – Pienākums – Apjoms – Komisijas lēmums valsts atbalsta jomā – Lēmums par atsevišķiem finanšu līzinga līgumiem, kas paredzēti kuģu iegādei, piemērojamo nodokļu režīmu – Nepieciešamība izklāstīt faktus un juridiskos apsvērumus, kuriem ir būtiska nozīme lēmuma kontekstā – Prasības par īpašu pamatojumu katram ieinteresēto personu izvirzītajam elementam neesamība
(LESD 107. panta 1. punkts un 296. pants)
(skat. 63. un 64. punktu)
Rezolutīvā daļa
1)
Par prasībām nav jālemj, ciktāl tās ir vērstas pret Komisijas Lēmuma 2014/200/ES (2013. gada 17. jūlijs) par valsts atbalstu SA.21233 C/11 (ex NN/11, ex CP 137/06), ko īstenojusi Spānija – Noteiktiem finanšu līzinga līgumiem piemērojamais nodokļu režīms, pazīstams arī kā “Spānijas nodokļu līzinga sistēma”, 1. pantu, ciktāl tas nosaka saimniecisko interešu konsorcijus un ieguldītājus tajos kā vienīgos šajā lēmumā minētā atbalsta saņēmējus, un minētā lēmuma 4. panta 1. punktu, ciktāl tas uzdod Spānijas Karalistei atgūt visu šajā lēmumā minēto atbalsta summas apmēru no saimniecisko interešu konsorciju ieguldītājiem, kuri guvuši labumu no tā.
2)
Pārējā daļā prasības noraidīt.
3)
Katrs lietas dalībnieks sedz savus tiesāšanās izdevumus pats.
(
1
)	OV C 282, 25.8.2014.